News Update: Tesla ท็อปฟอร์ม รายได้โต 81% มั่นใจปีนี้ผลิตได้ 1.5 ล้านคัน แม้ซัพพลายขาดแคลน กำไรทุบสถิติใหม่ ดันราคาหุ้นพุ่งเกือบ 6% - FINNOMENA
Tesla รายงานผลประกอบการไตรมาสแรกปี 2022 รายได้โต 81% กำไรทุบสถิติใหม่ ดันหุ้นพุ่งเกือบ 6% แม้เผชิญแรงกดดันจากเงินเฟ้อและซัพพลายขาดแคลน
21 เม.ย. 2565

Tesla รายงานผลประกอบการไตรมาสแรกปี 2022 รายได้โต 81% กำไรทุบสถิติใหม่ ดันหุ้นพุ่งเกือบ 6% แม้เผชิญแรงกดดันจากเงินเฟ้อและซัพพลายขาดแคลน
ผลประกอบการไตรมาสแรกของ Tesla
➢ กำไรต่อหุ้น: $3.22
➢ รายได้รวม: 18,760 ล้านดอลลาร์ (+81% YoY)
➢ รายได้จากรถไฟฟ้า: 16,860 ล้านดอลลาร์ (+87% YoY)
➢ กำไรขั้นต้นจากรถไฟฟ้า: ทำสถิติใหม่ที่ 5,540 ล้านดอลลาร์ (+32.9% YoY)
➢ รายได้จากการขายรถยนต์ไฟฟ้าให้ผู้ผลิตรถยนต์เจ้าอื่น (Regulatory Credits): 679 ล้านดอลลาร์
ปัจจัยหลักที่หนุนให้รายได้เติบโตคือ จำนวนส่งมอบรถยนต์และราคาเฉลี่ยที่เพิ่มขึ้น โดยไตรมาสแรกของปีนี้ Tesla ส่งมอบรถยนต์ไปทั้งหมด 310,048 คัน ใกล้เคียงกับสถิติสูงสุดที่บริษัทเคยทำได้ ซึ่ง 95% ของการส่งมอบเป็น Model 3 และ Model Y
ส่งผลให้เมื่อคืนนี้ (20 เม.ย.) ราคาหุ้น Tesla หลังปิตลาดพุ่งขึ้นมา 5.52% จากราคาปิดตลาดที่ $977.2
บริษัทมั่นใจว่า Tesla จะสามารถเติบโตได้อย่างน้อย 50% จากปี 2021 แต่ระบุถึงการสูญเสียกำลังการผลิตบางส่วนไปประมาณ 1 เดือน จากการล็อกดาวน์ในเซี่ยงไฮ้
“การผลิตกำลังอยู่ในระดับที่จำกัด แต่บริษัทกำลังเร่งดำเนินการเพื่อให้สามารถกลับมาผลิตแบบเต็มรูปแบบโดยเร็วที่สุด” CFO ของบริษัทกล่าว
Elon Musk คาดว่า บริษัทจะสามารถผลิตรถยนต์ได้ประมาณ 1.5 ล้านคันในปีนี้ แต่เตือนว่าลูกค้าที่สั่งซื้อในช่วงเวลานี้อาจต้องรอนาน และคำสั่งซื้อบางส่วนอาจยังไม่ได้รับการส่งมอบจนกว่าจะถึงปีหน้า
แรงกดดันจากเงินเฟ้อ และการขาดแคลนทั้งชิ้นส่วนรวมถึงชิปนั้นทวีความรุนแรงขึ้นจากการแพร่ระบาดของโควิดและสงครามยูเครน ทำให้ระยะเวลาที่สินค้า Tesla อยู่ในคลัง ลดลงเหลือ 3 วันในไตรมาส 1/2022 จาก 4 วันในไตรมาสก่อนหน้า และ 8 วันในไตรมาส 1/2021
Elon Musk ยอมรับว่า การพัฒนาเทคโนโลยีขับขี่แบบอัตโนมัติใช้เวลานานกว่าที่เขาคาด พร้อมเชิญชวนให้ลูกค้าใช้ FSD Beta หรือระบบขับเคลื่อนด้วยตนเอง ซึ่งมีค่าใช้จ่ายล่วงหน้าอยู่ที่ 12,000 ดอลลาร์หรือ 199 ดอลลาร์ต่อเดือน
Tesla ยังไม่ได้รายละเอียดเพิ่มเติมเกี่ยวกับโรโบแท็กซี่ แต่บริษัทเตรียมการเปิดตัวในปีหน้า และตั้งเป้าที่จะผลิตปริมาณมากในปี 2024
อ้างอิง: https://www.cnbc.com/2022/04/20/tesla-tsla-earnings-q1-2022.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA